NARIADENIE KOMISIE (ES) č. 1353/2005
zo 17. augusta 2005,
ktorým sa opravuje nariadenie (ES) č. 664/2005, ktorým sa stanovujú vývozné náhrady za vývoz produktov vyrobených spracovaním obilnín a ryže
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 13 ods. 3,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (2), najmä na jeho článok 14 ods. 3,
keďže:
(1)
Dohoda medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou z 22. júla 1972, pokiaľ ide o ustanovenia uplatniteľné na spracované poľnohospodárske výrobky (ďalej len „dohoda“), bola schválená rozhodnutím Rady 2005/45/ES (3).
(2)
Článok 4 ods. 3 protokolu č. 2 k dohode stanovuje, že v prípade cukru (položky harmonizovaného systému 1701, 1702 a 1703) použitého na výrobu produktov uvedených v tabuľke I a tabuľke II protokolu nesmú zmluvné strany udeliť žiadne vývozné náhrady ani náhrady, odpustenie alebo neuhradenie, čiastočné alebo úplné, cla alebo poplatkov s rovnocenným účinkom.
(3)
Produkty z prílohy k nariadeniu Komisie (ES) č. 664/2005 (4), ktoré patria pod kódy KN 1702305190, 1702305990, 1702309190, 1702309990, 1702409090, 1702905091, 1702905099, 1702907590 a 1702907990, sa v uvedených tabuľkách I a II nenachádzajú. Článok 4 ods. 3 protokolu č. 2 k dohode sa preto na uvedené produkty neuplatňuje. Za vývoz týchto produktov do Švajčiarska sa preto môžu poskytnúť náhrady.
(4)
Pri týchto produktoch preto treba opraviť kódy krajiny určenia stanovené v prílohe k nariadeniu (ES) č. 664/2005 a začleniť do nich Švajčiarsko, s účinnosťou od 29. apríla 2005, dátumom nadobudnutia účinnosti uvedeného nariadenia.
(5)
Riadiaci výbor pre obilniny nedoručil stanovisko v lehote stanovenej jeho predsedom,
PRIJALA TOTO NARIADENIE:
Článok 1
Príloha k nariadeniu (ES) č. 664/2005 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie sa uplatňuje od 29. apríla 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. augusta 2005